TI
sumaganad ti kolum ni Kabagis Angelo "Eloy" Padua, presidente ti
FAMAS, iti Bannawag a napauluan "Di Pay Naluto, Naibusen" iti seksion
ti Showbiz nga ed-editen daytoy numo.
Nakaay-ayat
a maammuan nga agtultuloy latta ti panagkankanta ken panagpartuat iti kanta ni
Apo Vhen Bautista, ti ibilang ti kaaduan a Prince of Ilocano Songs (panagkunak,
sumagmamano pay a tawen, mabalinen nga awagan iti "Ari Dagiti Kanta nga
Ilokano"). Iti laksid nga adda iti abrod ken adda met iti agduduma a
nasion dagiti masansan a kabinnuligna kadagiti proyektona. Ta malaksid iti
panagpartuatna iti kanta a kantaenna mismo, agparpartuat pay iti kankanta para
kadagiti nadumaduma a singer nga Ilokano. Ken siempre, masansan nga isu ti prodiuser.
Dagiti
kas kada Apo Vhen ti umadu koma pay. Tapno ti kantan ni Ilokano, agtultuloy ti
panagallangogangna iti sangalubongan.
Kabayatanna,
adtoy ti kolum ni Kabagis Eloy:
Agtultuloy
ti Panagrimat ni Idol Vhen!
IMPADAMAG
man ni ‘Bagis Eliseo B. Contillo nga adda manen award ni Prince of Ilocano
Songs a ni Vhen Bautista. Binigbig ti 10th Annual GAWAD Amerika idiay Los
Angeles itay Nobiembre 2011 ni Vhen a kas "Prinsipe Dagiti Kankanta nga
Iluko."
Gapu
daytoy iti awan sarday a panangitandudona iti musika dagiti Filipino (am-ammo a
kas Chino Romero kadagiti kantana iti Tagalog) nangruna ni Ilokano iti America
ken dadduma pay a paset ti lubong a pakadanonan dagiti albumna.
Kasano ti
katan-okna daytoy GAWAD Amerika, ‘bagis?
Dagitoy
man ti kakadua ni Idol Vhen a napadayawan: Dip. Manny Pacquiao, Sen. Nene
Pimentel,
Direk
Wenn Deramas, Beauty Queen Venus Raj, ken dadduma pay a nalatak a personalidad.
* * *
Tinawen a
maipapaay, daytoy GAWAD Amerika, ‘bagis, ti grupo dagiti mangbigbigbig iti
talento dagiti Pinoy iti sangalubongan nangruna iti tay-ak ti musika, isport,
pelikula, negosio, ken politika.
Ket
daytoy ti nakaay-ayat, ‘bagis: Iti panagpilpili ti nasao a grupo iti theme song,
ti kanta ni Idol Vhen ti napilida.
* * *
Malaksid
iti nasao nga award, sabali laeng met ti inted ti Kultura ti Amianan, Inc. nga
idauluan ni ‘Bagis Angel Calso, dati a mannurat iti Bannawag, itoy Marso 17,
2012 iti naangay a programa iti Manila Hotel.
Nabigbig
ni Idol Vhen a kas kangrunaan a mangitagtag-ay iti kultura ti Ilokandia babaen
kadagiti adu a kantana ken kas "Prince of Ilocano Songs."
Asino met
dagiti kakaduana a napadayawan ditoy, ‘bagis?
Da
Freddie Aguilar, Joel Macanaya ti Rainmakers, ken dadduma pay nga Ilokano a
kumakanta.
* * *
Kabayatanna,
kuna met ni laeng ni ‘Bagis Rudy (awagmi ken ni ‘Bagis Eliseo) nga awan sarday
ti panagkonsierto ni Idol Vhen iti US ken Canada.
Nabiit
pay, inawis ni Manny Calura (i-Narvacan, I.S. ngem agnaeden idiay Edmonton,
Canada) nga agkonsierto iti Alberta. Kadua ni Idol Vhen a nagkanta da Keanu
Ven, Mikaela Vien Canto Bautista, ken Rema Canto Zoleta.
Agtultuloy
met ti panagaramidna iti album. Kaudian ti “Homesick Versus Dollar” a
nagkaduaanda ken Noraline Domingo. Naipalaon iti nasao nga album ti 19 a
kansion a para kadagiti OFWs nga inyalnag ti Rosa Records babaen ken ni Rosa D.
Lao ken timmulongan nga improdius da Carlos & Pat Pucan, Jesse ken Norma
Santos, Rizal ken Frances Cajimat, Ben ken Flora Sacro, Florida Isla, Bobot ken
Edna Butay, Mel ken Sylvia Gonzales, Benny ken Nora Rieta ken Alex Barut.
* * *
Agtultuloy
met ti mini concert ni Idol Vhen kadagiti nadumaduma a radio stations iti
Hawaii ken Filipinas a kas iti “Linglingay iti Sardam” iti KNUI iti Maui a
programa ni Boboy Patao, “Edna's Afternoon Delight Honolulu” babaen ken ni Edna
Butay, “Rimat Dagiti Bituen” babaen ken ni Freddie Boy Tan iti DWRS, “Kiddaw
ken Sagut” iti DZNL babaen ken ni Ruben Ballesteros, ken iti “Radyo Natin”
Candon FM station babaen ti DJ Vhen & Kidz Muzic Live.
Malaksid
itoy, ‘bagis, adda pay maysa nga oras nga edition ni Idol Vhen iti Iluko.com
babaen ken ni Webmaster Andy Barroga.
Dakulapendaka
iti nairut, Idol Vhen!—O
(Naipablaak
iti Bannawag, Marso 26, 2012 a bilang.)
sag_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn umb_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ron_Latn lim_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn hau_Latn ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn vec_Latn ilo_Latn ilo_Latn ilo_Latn ilo_Latn ilo_Latn ilo_Latn tpi_Latn unk ilo_Latn ilo_Latn ilo_Latn ilo_Latn ilo_Latn ilo_Latn sun_Latn ilo_Latn ilo_Latn ilo_Latn kon_Latn ilo_Latn ilo_Latn ilo_Latn